Súradnice: 49°05′11″S 18°11′09″V﻿ / ﻿49,086262°S 18,185914°V﻿ / 49.086262; 18.185914

**Červený Kameň** (Wereskew 1354, Cherweny Kamen 1484) je obec na Slovensku v okrese Ilava.

Leží na severe Bielych Karpát v doline zvanej Červený Kameň. Nachádzajú sa tu štíhle skalnaté bradlá zo skupiny Vršatských bradiel, ktoré tvoria skrasovatené druhohorné horniny. Našlo sa tu sídlisko lužickej kultúry z mladšej doby bronzovej (1250/1200 – 1000 pred Kr.). 

Obec založili na klčovisku (14. stor.) a patrila k panstvu Vršatec. V polovici 20. storočia tu vyrábal Ján Gašpar originálne klarinetové osemdierkové píšťaly zvané fanfárky.

V katastrálnom území obce sa nachádza prírodná pamiatka Brezovská dolina a prírodná rezervácia Červenokamenské bradlo.

V obci je rímskokatolícky kostol Nepoškvrneného Počatia Panny Márie z roku 1806.

Pod skalou tou Červenou bývame
------------------------------

*(Tento text je zobrazený v malej jaskyni pod Červenou skalou)*

Nachádzame sa pod 45 m vysokým vápencovým monolitom červenou skalou, podľa ktorého má obec názov Červený Kameň. Táto jaskyňa bola do skaly vystrieľaná v roku 1931 na pamiatku 1500 rokov od konania mariánskeho cirkevného snemu v Efeze. Na prosbu p. farára Štefana Herodeka jaskyňu do skaly vystrieľal pomocou munície a do tvaru kaplnky vytesal p. Matej Bakoš. Od roku 1931 je tu osadená socha Panny Márie, Matky Božej. Z rozprávania starších občanov našej obce vieme, že socha, ktorá sa tu teraz nachádza, je už treťou v poradí. O prvej soche, ktorá bola v tejto kaplnke vystavená sa nezachovali žiadne podklady. Predchádzajúca socha Matky Božej mala na hrudi srdce a ruky smerujúce k tomuto srdcu. Táto socha bola pri renovácií nešťastnou náhodou rozbitá. Jej torzo je uložené v blízkosti skaly. Súčasná socha Panny Márie bola do našej obce privezená za p. farára Ladislava Kišku, ktorý v našej obci pôsobil od roku 1976 do roku 1984. Naposledy bola renovovaná a slávnostne znovu osadená 20.8.2000. Pamätníci Červeného Kameňa spomínajú, že už od vzniku tejto kaplnky ju vždy zdobilo množstvo kvetov, ktoré ženy pozberali v obci, alebo nazbierané lúčne kvety. V zimnom období bola vyzdobená smrekovými vetvičkami a na Vianoce vianočným stromčekom. Nie jeden bývalý žiak pána Herodeka si ešte dnes spomenie na hodiny náboženstva, strávené pod Červenou, keď pán farár vyhodil cukríky a padal „cukríkový dážď" všetci ich s radosťou zbierali. Od nepamäti tu ľudia zapaľovali sviece a ďakovali Našej patrónke za jej ochranu. V súčasnosti je tu celoročná výzdoba z umelých kvetov a príležitostne sú tu aj živé kvety. Raz ročne sa tu slúži v letnom období sv. omša alebo ružencová pobožnosť. Majme prosím úctu k tomuto miestu, ktorá mu zásluhou našich predkov určite patrí.

Obyvateľstvo
------------

V obci žije 683 obyvateľov (k 31. 12. rok 2015). Podľa posledného sčítania väčšina obyvateľov v obci patrí k slovenskej národnosti a k rímskokatolíckej cirkvi. Táto skladba obyvateľstva prevažovala v obci aj v minulosti. 

### Národnostné zloženie obyvateľstva

| **Červený Kameň (okr.IL)** SODB 2001 |
| --- |
|  |  |  |  |  |
| Slováci |    | 97,00 % |
| Česi |    | 2,00 % |
| Ostatní, Nezistení |    | 1,00 % |
|  |

### Náboženské zloženie obyvateľstva

| **Červený Kameň (okr.IL)** SODB 2001 |
| --- |
|  |  |  |  |  |
| Rímskokatolícka c. |    | 97,00 % |
| Starokatolícka c. |    | 1,00 % |
| Bez vyznania |    | 1,00 % |
| Ostatní, Nezistení |    | 1,00 % |
|  |

Fotogaléria
-----------

* Červenokamenská dolinaČervenokamenská dolina
* Kalvária pod Červenou skalouKalvária pod Červenou skalou
* Kaplnka pod Červenou skalouKaplnka pod Červenou skalou
* Červená skala od VršatcaČervená skala od Vršatca
* Červená skalaČervená skala
* Červenokamenská dolinaČervenokamenská dolina
* Vstup do obceVstup do obce
* Futbalové ihriskoFutbalové ihrisko
* Pohľad na Červenú skalu spod KamennejPohľad na Červenú skalu spod Kamennej
* Červená skala zo stredu obceČervená skala zo stredu obce
* Kaplnka v osade ZápechováKaplnka v osade Zápechová
* Hraničný priechod, Nedašova Lhota - Červený KameňHraničný priechod, Nedašova Lhota - Červený Kameň
* Červený Kameň, pohostinstvoČervený Kameň, pohostinstvo
* Červený Kameň, hlavná cesta, pri kostoleČervený Kameň, hlavná cesta, pri kostole
* Červený Kameň, kostolČervený Kameň, kostol

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Červený Kameň (okres Ilava)**

Externé odkazy
--------------

* Stránky obce

| * z
* d
* u
Obce okresu Ilava (3 + 18) |
| --- |
| Mestá | 
* Dubnica nad Váhom
* Ilava
* Nová Dubnica

 |
| Ostatné obce | 
* Bohunice
* Bolešov
* Borčice
* Červený Kameň
* Dulov
* Horná Poruba
* Kameničany
* Košeca
* Košecké Podhradie
* Krivoklát
* Ladce
* Mikušovce
* Pruské
* Sedmerovec
* Slavnica
* Tuchyňa
* Vršatské Podhradie
* Zliechov

 |